Tiszagyulaháza Község Önkormányzata

Képviselő-testületének

5/2019. (II. 18.) önkormányzati rendelete

**a gyermekétkeztetési térítési díjakról szóló 26/2014 (XII. 18.) önkormányzati rendelet módosításáról**

Tiszagyulaháza Község Önkormányzata Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében, és a (2) bekezdés e) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában biztosított feladatkörében eljárva a következőket rendeli el:

**1. §**

A gyermekétkeztetési térítési díjakról szóló 26/2014 (XII. 18.) önkormányzati rendelet 1. §-a helyébe a következő rendelkezés lép:

„1. § A gyermekek napközbeni ellátása keretében az óvodai és az általános iskolai gyermekétkezésért térítési díjat kell fizetni, amelynek ÁFA nélkül alkalmazandó összege a következő:

**a) Óvodai ellátás**

aa) napi háromszori étkezés 285 Ft

ab) tízórai 55 Ft

ac) ebéd 175 Ft

ad) uzsonna 55 Ft

**b) Általános iskolai napközi ellátás**

ba) napi háromszori étkezés 355 Ft

bb) tízórai 70 Ft

bc) ebéd 215 Ft

bd) uzsonna 70 Ft

**c) Menza** **(**ebéd) 215 Ft

**2. §**

Ez a rendelet 2019. március 1. napján lép hatályba és az azt követő napon hatályát veszti.

Tiszagyulaháza, 2019. február 12.

**Mikó Zoltán                                                             Dr. Kiss Imre**

                        polgármester                                                                       jegyző

**A rendelet kihirdetése megtörtént.**

Tiszagyulaháza, 2019. február 18.

**Dr. Kiss Imre**

**jegyző**